Uned 107: Gweithio gyda brics, blociau a cherrig

# Taflen waith 11: Cerrig (tiwtor)

Dylai dysgwyr weithio’n annibynnol i ateb y cwestiynau.

1. Beth yw’r term a ddefnyddir i ddisgrifio’r broses o siapio cerrig gan ddefnyddio offer llaw?

Naddu.

1. Rhestrwch **ddau** fath o waith cerrig a ddefnyddir mewn gweithgareddau adeiladu gwaith maen.

Unrhyw ddau o’r canlynol:

1. Rwbel ar hap
2. Gwaith cerrig o wahanol feintiau
3. Wal gerrig sych
4. Eglurwch beth mae’n ei olygu pan fydd pen cŷn dur yn cael ei ddisgrifio fel ‘wedi madarchu’.

Mae’n golygu bod pen y cŷn wedi ymledu i siâp madarch oherwydd iddo gael ei daro dro ar ôl tro.

1. Wrth adeiladu wal gerrig naturiol, rhowch **ddau** reswm pam fod angen gadael mwy o le yn yr ardal waith ar gyfer pentyrru deunyddiau?
2. Mae carreg naturiol yn drwm ac yn afreolaidd ei siâp ac yn anodd ei phentyrru’n daclus.
3. Mae’n bosibl y bydd angen dau weithiwr i symud a gosod darnau mawr o garreg sy’n drwm ac anhylaw.
4. Esboniwch pam fod gwaith cerrig yn cymryd mwy o amser i’w wneud na gwaith brics neu flociau.

Mae brics a blociau yn rheolaidd eu siâp ac felly maent yn haws eu symud, eu pentyrru a’u gosod. Mae carreg naturiol yn drwm ac yn afreolaidd ei siâp felly mae’n anoddach ei symud, ei phentyrru ac adeiladu â hi.