Uned 107: Gweithio gyda brics, blociau a cherrig

# Taflen waith 12: Deunyddiau morter (tiwtor)

Gall dysgwyr drafod mewn grwpiau bach ac yna weithio’n annibynnol i ateb y cwestiynau.

1. Pa ddau fath o dywod y gellir eu defnyddio i gymysgu morter?
2. Tywod pwll
3. Tywod a dreilliwyd o’r môr
4. Esboniwch pam bod yn rhaid i dywod fod wedi’i ‘raddio’n dda’?

Bydd morter o dywod sydd wedi’i raddio’n wael yn wannach gan y bydd mwy o fylchau bach iawn y mae’n rhaid eu llenwi. Oherwydd y bylchau hyn, gall glaw dreiddio drwy’r wal, a fydd yn arwain at ddirywiad dros amser.

1. Pam mae’n rhaid cynnal ‘prawf silt’ ar dywod sy’n cael ei ddefnyddio i gymysgu morter?

Bydd cymysgedd morter sy’n cynnwys llawer o laid neu silt yn cael ei wanhau a dros amser gallai hyn arwain at fethiant strwythurol.

1. Beth yw enw’r adwaith cemegol sy’n achosi i forter sment galedu?

Hydradu.

1. Rhestrwch **dri** gwahanol fath o sment y gellir eu defnyddio mewn morter.
2. Sment Portland cyffredin (OPC)
3. Sment gwaith maen
4. Sment Portland sy’n Caledu’n Gyflym (RHPC)
5. Wrth ddefnyddio plastigwr cemegol, beth yw ystyr y term ‘llusgiant aer’?

Mae cyflwyno swigod aer bychain yn caniatáu i’r gronynnau o dywod symud dros ei gilydd yn haws.

1. Pam ei bod hi’n bwysig defnyddio dŵr sy’n ‘yfadwy’ wrth gymysgu morter?

Mae defnyddio dŵr o ansawdd yfadwy yn golygu na fydd cemegau’n bresennol a allai ymyrryd â’r broses galedu neu effeithio ar y morter mewn ffyrdd annymunol.

1. Rhestrwch **ddau** ychwanegyn ar wahân i blastigwr, y gellir eu defnyddio mewn cymysgedd morter.

Unrhyw ddau o’r canlynol:

1. arafwr
2. cyflymydd
3. gwarchodwr rhag rhew.