Uned 107: Gweithio gyda brics, blociau a cherrig

# Taflen waith 2: Gwarchod deunyddiau (tiwtor)

Dylai dysgwyr weithio’n annibynnol i ateb y cwestiynau.

1. Os nad yw brics neu flociau wedi’u gorchuddio pan maen nhw wedi’u pentyrru yn barod ar gyfer y gwaith, beth allai ddigwydd pe baen nhw’n gwlychu?

Gall adweithiau cemegol sy’n cael eu hachosi gan leithder achosi staenio ar wyneb y wal yn ddiweddarach.

1. Beth fyddai’n digwydd pe bai gosodwr brics yn ceisio gosod brics gwlyb?

Ni fyddai briciwr yn gallu gosod brics gwlyb yn gywir a byddai’n anodd eu cadw’n lân.

1. Beth yw un ffordd syml o warchod pentwr o frics?

Rhowch fwrdd plastro ar ben y pentwr.

1. Pa ragofalon ddylid eu cymryd os rhoddir gorchudd polythen ar bentwr o frics neu flociau?

Dylid pwyso’r gorchudd polythen i lawr yn ofalus fel nad yw’n chwythu i ffwrdd.

1. Pam y dylid cadw’r gorchudd sydd wedi cael ei dynnu oddi ar bentwr deunyddiau gerllaw wrth i’r gwaith fynd rhagddo?

Er mwyn i’r pentwr allu cael ei orchuddio’n gyflym eto os bydd y tywydd yn gwaethygu’n sydyn.