
Uned 107: Gweithio gyda brics, blociau a cherrig

# Taflen waith 31: Conglfeini a phen waliau (2) (tiwtor)

Dylai dysgwyr weithio’n annibynnol i ateb y cwestiynau.

1. Gyda chymorth pren mesur (gan ddefnyddio pensel finiog) lluniwch weddlun o’r cwrs cyntaf mewn wal fond brics ar eu hyd gyda ‘rhacio’n ôl’ ar bob pen. Gwnewch gyfanswm uchder y rhaciau yn naw cwrs. ( Chi sydd i benderfynu beth yw hyd y wal.)



Labelwch bob cwrs o’ch llun gyda’r dimensiynau mesur cywir. (Awgrym: Bydd y cwrs cyntaf yn 75mm; bydd yr ail yn 150mm.)

1. Nodwch beth yw mantais defnyddio blociau cornel.

Mae defnyddio llinell linyn wedi’i gosod ar y wal gan ddefnyddio blociau cornel yn golygu y gellir ei symud i fyny ac i lawr y gonglfaen neu’r rac yn hawdd iawn. Mae’n cynnal tyniant y llinell (neu rywbeth tebyg).

1. Wrth osod at y llinell, beth fyddai’n digwydd pe bai’r brics yn cael eu gosod gan gyffwrdd y llinell?

Byddai’r brics sy’n cyffwrdd y llinell yn gwthio’r llinell oddi wrth wyneb y wal ac yn y pen draw yn ystumio’r wyneb (neu debyg).

1. Rhestrwch y cyfarpar diogelu personol y dylech ei ddefnyddio wrth dorri brics yn gywir ac yn ddiogel â llaw.

Esgidiau diogelwch, gogls/ sbectol ddiogelwch, menig, masg llwch, [ac unrhyw ateb priodol arall].

1. Rhestrwch yr offer y byddai briciwr yn eu defnyddio i dorri brics â llaw.

Morthwyl deuben (neu glwb), cŷn bras, morthwyl brics, morthwyl sgolpio, tâp mesur, mesurydd torri brics.

1. Nodwch y **ddau** brif reswm dros uniadau hanner-crwn.
2. I wella ymddangosiad yr uniad (gallai dysgwyr grybwyll bod ‘smwddio’ a ‘llathru’ yr uniad yn digwydd).
3. Er mwyn diogelu’r uniad rhag y tywydd (gallai dysgwyr grybwyll bod y broses uniadu yn gwthio’r morter yn dynn yn erbyn ymyl y fricsen ac yn selio’r uniad).