## Uned 107: Gweithio gyda brics, blociau a cherrig

# Enghraifft o gynllun gwaith

Mae’r cynllun gwaith enghreifftiol hwn yn cynnwys dysgu yn yr ystafell ddosbarth ac yn y gweithdy ar gyfer Uned 107. Mae’n seiliedig 70 o sesiynau dwy awr o hyd. Mae’n enghraifft yn unig o gynllun gwaith posibl ac mae’n seiliedig ar theori a gwaith ymarferol mewn canolfan Addysg Bellach, ond gellir ei addasu i gyd-fynd â’r holl gyfleusterau dysgu gyda’r addasiadau angenrheidiol i ddiwallu anghenion dysgwyr unigol.

**Gallwch ddefnyddio'r cynllun gwaith enghreifftiol fel y mae, ei addasu neu dynnu cynnwys ohono i greu cynllun gwaith sy'n addas i'ch anghenion cyflawni. Gellir ei addasu hefyd drwy ychwanegu gweithdai theori ac ymarferol i gynorthwyo dysgwyr sydd ag amser dysgu ychwanegol neu sydd ei angen.**

Dylai canolfannau hefyd ymgorffori’r themâu a ganlyn, lle bo hynny’n briodol, fel llinynnau sy’n rhedeg drwy bob un o adrannau’r cymhwyster. Er nad oes cyfeiriad penodol atynt yng nghynnwys yr adran, mae City and Guilds o’r farn bod y rhain yn hanfodol wrth addysgu’r cymhwyster:

* ystyriaethau iechyd a diogelwch, yn enwedig yr angen i bwysleisio wrth ddysgwyr fod yn rhaid iddynt ystyried iechyd a diogelwch pobl eraill yn ogystal â nhw eu hunain
* Sgiliau Hanfodol (Cymhwyso Rhif, Cyfathrebu, Llythrennedd Digidol a Chyflogadwyedd)
* tasgau estynedig a materion gwahaniaethu, cynhwysiant, hawl a chydraddoldeb
* materion ysbrydol, moesol, cymdeithasol a diwylliannol
* addysg amgylcheddol a materion Ewropeaidd cysylltiedig
* Gwerthoedd Prydeinig
* defnyddio technoleg gwybodaeth dysgu.

Uned 107: Gweithio gyda brics, blociau a cherrig

# Enghraifft o gynllun gwaith

**Cwrs/cymhwyster:** Cymhwyster Sylfaen mewn Adeiladu a Pheirianneg Gwasanaethau Adeiladu **Enw'r tiwtor:** Rhowch enw’r tiwtor yma

**Nifer y sesiynau**:70 **Oriau cyflwyno**: 140 **Lleoliad**:Rhowch y lleoliad yma **Grŵp**: Rhowch y grŵp yma

|  |
| --- |
| **Deilliannau dysgu**   1. Deall egwyddorion sylfaenol y galwedigaethau trywel 2. Deall prosesau pentyrru, storio a pharatoi deunyddiau ar gyfer adeiladu waliau brics, blociau a cherrig 3. Cynllunio er mwyn cwblhau tasgau cyffredin gyda brics, blociau a cherrig 4. Gosod allan ac adeiladu ystod o waliau gyda brics, blociau a cherrig 5. Deall y meini prawf perfformiad ar gyfer cwblhau a gwerthuso tasgau cyffredin gyda brics, blociau a cherrig |

| Sesiwn | Amcanion/Deilliannau Dysgu **Bydd y dysgwr yn:** | Gweithgareddau ac adnoddau | Gwiriad sgiliau |
| --- | --- | --- | --- |
| 1  Theori  2 awr | 1. **Deall egwyddorion sylfaenol y galwedigaethau trywel**   1.1 Deall gwaith a rolau masnach grefft y galwedigaethau trywel   * Gwaith cynllunio * Paratoi’r man gweithio * Gorchuddio, gosod a diogelu deunyddiau | Gweithgareddau:   * Trafodaeth wedi’i harwain gan y tiwtor ar y ffactorau sy’n gysylltiedig â gosod allan y man gweithio ar gyfer gweithgareddau adeiladu (sefydlu trefn y gwaith, llunio rhestrau o’r offer a’r cyfarpar sydd eu hangen, cyfrifo faint o ddeunyddiau sydd eu hangen, asesu risgiau a pheryglon). * Trafodaeth grŵp wedi’i harwain gan y tiwtor i nodi amrywiaeth o ddeunyddiau a chydrannau sydd angen eu dewis er mwyn gweithio gyda brics, blociau a cherrig a mynd a nhw i’r man gweithio. * Nodi’r gwahaniaethau wrth drin a storio brics, blociau a cherrig (pwysau, maint, siâp). * Pwysleisio pwysigrwydd lleoli deunyddiau’n gywir yn y man gwaith ar gyfer gweithgareddau adeiladu. * Rhaid i ddysgwyr ystyried ble yw’r lle gorau i osod deunyddiau yn y man gwaith er mwyn iddynt fod yn effeithlon/gan ystyried diogelwch. * Trafod sut mae diogelu deunyddiau wrth eu cludo a’u danfon i’r safle (wedi’u lapio, eu danfon wedi’u gorchuddio mewn tryciau neu wagenni ac ati). * Pwysleisio pwysigrwydd diogelu deunyddiau wrth eu storio a phan fyddant yn cael eu dadlwytho yn barod ar gyfer y gwaith. * Trafod dulliau o ddiogelu deunyddiau pan fyddant wedi’u gosod yn barod ar gyfer y gwaith (gorchuddio gyda bwrdd plastro, lapio mewn polythen). * Nodi dulliau o leihau gwastraff drwy fynd ati’n ofalus i gludo a thrin deunyddiau a chydrannau. * Trafod gofynion o ran didoli a gwaredu unrhyw wastraff yn unol â rheoliadau.   Adnoddau:   * **PowerPoint 1: Paratoi a diogelu’r man gwaith** * **Taflen waith 1: Paratoi’r man gwaith** * **Taflen waith 2: Deunyddiau diogelu** | Y tiwtor yn arsylwi  Trafodaeth yn yr ystafell ddosbarth  Cwestiynau penodol  **Taflenni gwaith 1 a 2** |
| 2  Theori  2 awr | 1. **Deall egwyddorion sylfaenol y galwedigaethau trywel**   1.1 Deall gwaith a rolau masnach grefft y galwedigaethau trywel   * Gosod, lefelu, leinio, sythu * Mesur morter * Ystyriaethau amgylcheddol | Gweithgareddau:   * Disgrifiad gan y tiwtor o sut i gynhyrchu uniadau gwely morter yn effeithlon (ansawdd y morter, rolio’r morter, defnydd medrus o drywel). * Edrych ar y gwahaniaethau o ran ansawdd y morter / pa mor addas ydyw i weithio ag o mewn gwaith adeiladu â brics, blociau a cherrig. * Esbonio sut i ddefnyddio’r lefel saer wrth lefelu haenau o frics a blociau. * Trafodaeth wedi’i harwain gan y tiwtor ar ymarfer da wrth lefelu (tapio’r brics a’r blociau yn hytrach na’r lefel saer i sicrhau aliniad llorweddol). * Esbonio sut i ddefnyddio’r lefel wrth leinio wyneb yr haenau o frics a blociau. * Trafod y gwahaniaethau ymarferol o ran lefelu a leinio deunyddiau cerrig (rwbel ar hap/cerrig mewn haen). * Esbonio sut i ddefnyddio llinell linyn wrth alinio gwaith maen brics, blociau a cherrig. * Esbonio sut i ddefnyddio’r lefel saer gyda haenau syth o frics a blociau. * Trafod ymarfer da mewn wrth sythu (tapio’r brics a’r blociau yn hytrach na’r lefel saer i sicrhau aliniad fertigol). * Edrych ar ddulliau o blymio waliau wedi'u hadeiladu â cherrig (proffiliau pen, llinellau syth). * Esbonio’r gwahaniaethau yng nghyfrannau’r deunyddiau mewn morter wedi’i fesur ar gyfer brics, blociau a cherrig. * Esbonio dulliau o sicrhau cyfrannau cywir a chyson o ran deunyddiau morter (blwch mesur, sypiau yn ôl pwysau). * Edrych ar ystyriaethau amgylcheddol wrth waredu gwastraff (gwahanu, dosbarthu). * Ymchwilio i effaith defnyddio deunyddiau cynaliadwy mewn gwaith adeiladu ar yr amgylchedd. * Trafodaeth grŵp dan arweiniad y tiwtor ar bwysigrwydd cael gafael ar ddeunyddiau’n lleol ac ystyriaethau moesegol posibl.   Adnoddau:   * **PowerPoint 2: Adeiladu’n gywir** * **Taflen waith 3: Adeiladu’n gywir** | Y tiwtor yn arsylwi  Trafodaeth yn yr ystafell ddosbarth  Cwestiynau penodol  **Taflen waith 3** |
| 3  Theori  2 awr | 1. **Deall egwyddorion sylfaenol y galwedigaethau trywel**   1.2 Yr offer a’r cyfarpar sy’n cael eu defnyddio  Offer – a defnyddiau priodol:   * trywel osod / ddodi * trywel bwyntio * morthwyl deuben * morthwyl brics * morthwyl sgolpio * cŷn, tâp * llinell, pinnau a blociau corneli * lefel saer * lefel cwch * trywel uniadu | Gweithgareddau:   * Trafodaeth dan arweiniad y tiwtor i egluro’r termau ‘offer’ a ‘chyfarpar’ o ran nodi a dewis yr eitemau iawn ar gyfer y dasg benodol o waith. * Categoreiddio grwpiau y mae offer yn perthyn iddynt (offer ar gyfer gosod, mesur, gwirio a thorri). * Nodi a gwahaniaethu rhwng offer penodol sy’n cael eu defnyddio ar gyfer brics, blociau a gwaith maen. * Dylai’r dysgwyr restru, disgrifio a chategoreiddio’r offer sydd eu hangen ar gyfer gweithgarwch adeiladu â brics, blociau a cherrig. * Trafodaeth dan arweiniad y tiwtor yn trafod gofalu am a chynnal a chadw offer (glanhau, storio’n gywir, miniogi e.e. sicrhau bod cynion, pennau morthwylion yn dynn ar y goes/ddolen ac ati). * Canolbwyntio ar bwysigrwydd gofalu am offer bregus fel lefelau saer (gwirio cywirdeb yn rheolaidd, cadw ffiolau cyfeirio yn lân, osgoi difrod gwrthdaro).   Adnoddau:   * **PowerPoint 3: Offer ar gyfer gwaith maen** * **Taflen waith 4: Offer ar gyfer gwaith maen (1)** * **Taflen waith 5: Offer ar gyfer gwaith maen (2)** * **Taflen waith 6: Offer ar gyfer gwaith maen (3)** | Y tiwtor yn arsylwi  Trafodaeth yn yr ystafell ddosbarth  Cwestiynau penodol  **Taflenni gwaith 4-6** |
| 4  Theori  2 awr | 1. **Deall egwyddorion sylfaenol y galwedigaethau trywel**   1.2 Yr offer a’r cyfarpar sy’n cael eu defnyddio  Cyfarpar – a defnyddiau priodol:   * rhoden fesur * rhawiau * bwcedi * blwch mesur * sgwaryn safle * proffiliau | Gweithgareddau:   * Trafodaeth i adolygu yn y sesiwn ddiwethaf i wahaniaethu rhwng ‘offer’ a ‘chyfarpar’. * Rhestru’r cyfarpar sydd ei angen ar gyfer gweithgarwch gwaith brics a blociau (rodenni mesur, byrddau plastro, bwcedi). * Esbonio sut i ddefnyddio rhoden fesur i bennu pwyntiau cyfeirio o ran uchder mewn gweithgarwch gwaith maen brics a blociau. * Sôn am ddulliau cynhyrchu rhodenni mesur (torri â llif ar fesuriadau brics a blociau sy’n fwy parhaol na marciau pensil ac ati). * Rhestru’r cyfarpar sy’n gysylltiedig â mesur a chymysgu morter (rhawiau, blychau mesur). * Rhestru’r offer sy’n gysylltiedig â gosod allan a chywirdeb (sgwaryn safle, proffiliau). * Rhowch sylwadau ar ddulliau o greu sgwaryn safle a phroffiliau mewn pren ar y safle. * Cyfeirio at yr angen i archwilio offer a chyfarpar i gadarnhau eu bod mewn cyflwr diogel cyn eu defnyddio * Cyfeirio at yr angen i lanhau a chynnal a chadw offer, a glanhau a storio cyfarpar yn gywir.   Adnoddau:   * **PowerPoint 4: Offer ar gyfer gwaith maen** * **Taflen waith 7: Offer ar gyfer gwaith maen** | Y tiwtor yn arsylwi  Trafodaeth yn yr ystafell ddosbarth  Cwestiynau penodol  **Taflen waith 7** |
| 5  Theori  2 awr | 1. **Deall egwyddorion sylfaenol y galwedigaethau trywel**   1.3 Y deunyddiau sy’n cael eu defnyddio mewn galwedigaethau trywel   * Brics * Blociau | Gweithgareddau:   * Cyflwyno’r deunyddiau mae’n bosibl eu defnyddio i gynhyrchu brics (clai/siâl, concrit, calsiwm silicad). * Trafod y categorïau o frics sy’n cael eu defnyddio mewn gwaith adeiladu (brics wyneb, brics cyffredin, brics peirianneg). * Trafodaeth dan arweiniad y tiwtor ar nodweddion gwahanol frics (lliw, ansawdd, cryfder cywasgol, amsugno dŵr). * Trafod cymwysiadau a’r defnydd a wneir o wahanol fathau o frics (o dan y ddaear – is-strwythur, uwch ben y tir – uwch-strwythur). * Cyflwyno gwahanol fathau o flociau (concrit dwys, concrit ysgafn, thermol, gwag, ffos). * Edrych ar y gwahanol ddeunyddiau sy’n cael eu defnyddio i gynhyrchu blociau ohonynt (concrit, PFA) a gwneud sylwadau ar nodweddion (nodweddion o ran cryfder, amsugno dŵr, ynysu). * Trafod y defnydd a wneir o wahanol fathau o flociau (cynnal llwyth, ddim yn cynnal llwyth, inswleiddio, parwydydd). * Trafod dimensiynau modiwlaidd brics/blociau a sut maen nhw’n ‘ffitio’ â’i gilydd wrth adeiladu waliau (e.e. chwe bric safonol yn hafal o ran arwynebedd i un bloc safonol).   Adnoddau:   * **PowerPoint 5: Brics a blociau** * **Taflen waith 8: Brics a blociau (1)** * **Taflen waith 9: Brics a blociau (2)** * **Taflen waith 10: Brics a blociau (3)** | Y tiwtor yn arsylwi  Trafodaeth yn yr ystafell ddosbarth  Cwestiynau penodol  **Taflenni gwaith 8-10** |
| 6  Theori  2 awr | 1. **Deall egwyddorion sylfaenol y galwedigaethau trywel**   1.3 Y deunyddiau a ddefnyddir mewn galwedigaethau trywel   * Cerrig naturiol * Cerrig wedi’u hailgyfansoddi | Gweithgareddau:   * Edrych ar y gwahanol fathau o gerrig naturiol sy’n cael eu defnyddio mewn gwaith maen (pennant glas, gwenithfaen, tywodfaen, carreg nadd). * Trafodaeth dan arweiniad y tiwtor ar gymwysiadau a defnyddiau addas o wahanol fathau o gerrig naturiol (ystyried cryfder cywasgol, amsugnedd dŵr, goddefiant i newid tymheredd). * Maen nhw’n cynnwys gwahanol ddulliau o adeiladu â cherrig (rwbel ar hap, waliau cerrig mewn haen, waliau cerrig sychion). * Trafodaeth dan arweiniad y tiwtor ar ffactorau sy’n rheoli’r broses o ddewis math addas o garreg naturiol a’r dull o adeiladu (estheteg, gwydnwch, argaeledd deunyddiau, argaeledd gweithwyr â sgiliau addas). * Cyflwyno’r gofyniad i drin cerrig ar gyfer rhai defnyddiau (gofynion o ran ymddangosiad wyneb y wal, gofynion cyfuno strwythurol, conglfeini onglog, adeiladu bwa). * Rhowch sylwadau ar y gofynion o ran sgiliau ar gyfer trin cerrig yn gywir. * Esbonio ystyr y term ‘ailgyfansoddi’ carreg (proses gweithgynhyrchu, dyluniad modiwlaidd). * Trafod y cyfleuster i weithgynhyrchu cerrig wedi’u hailgyfansoddi mewn lliwiau a gweadau o’ch dewis. * Opsiynau amcangyfrif maint nodweddion ar gael i weithgynhyrchu cerrig wedi’u hailgyfansoddi. * Rhoi sylwadau ar y gofynion sgiliau wrth gyfuno cerrig wedi’u hailgyfansoddi’n gywir (gan osgoi uniadau syth, a sicrhau ymddangosiad unffurf cyson).   Adnoddau:   * **PowerPoint 6: Cerrig** * **Taflen waith 11: Cerrig** | Y tiwtor yn arsylwi  Trafodaeth yn yr ystafell ddosbarth  Cwestiynau penodol  **Taflen waith 11** |
| 7  Theori  2 awr | 1. **Deall egwyddorion sylfaenol y galwedigaethau trywel**   1.3 Y deunyddiau sy’n cael eu defnyddio mewn galwedigaethau trywel   * Tywod * Sment * Plastigwr * Calch * Dŵr * Ychwanegion | Gweithgareddau:   * Ymchwilio i ffynonellau tywod at ddefnydd adeiladu (wedi’i dreillio, tywod pydew). * Trafodaeth dan arweiniad y tiwtor ar raddio tywod i gynhyrchu morter ar gyfer gweithgareddau gwaith maen (gronynnau mân/ bras, tywod graean) ac effeithiau ar ansawdd/gallu i weithio â’r morter. * Esbonio pwrpas tywod fel cyfansoddyn matrics mewn morter. * Trafod yr angen i brofi tywod am ei gynnwys silt (gallai chynhwysydd effeithio ar broses galedu’r morter, lleihau cryfder a pharhad deunyddiau cymysg). * Trafod y gwahanol fathau o sment sy’n cael eu defnyddio mewn morter (OP, ymwrthedd sylffad, caledu’n gyflym) a defnyddiau (defnydd cyffredinol, lleihau effeithiau dirlawnder gwlybaniaeth, lleihau difrod drwy weithgareddau adeiladu dilynol). * Esbonio pwrpas sment fel cyfansoddyn glynu mewn morter. * Ymchwilio i wahanol fathau o blastigwyr (cemegyn hylif a phowdr, calch). * Esbonio’r egwyddor o gynnal aer er mwyn ei gwneud hi’n haws gweithio â’r morter. * Trafod yr angen am ddŵr glân mewn morter (safon dŵr yfed i osgoi adwaith cemegol annymunol). * Ymchwilio i ychwanegion a’u pwrpas (arafwyr, cyflymyddion, caledwyr).   Adnoddau:   * **PowerPoint 7: Deunyddiau morter** * **Taflen waith 12: Deunyddiau morter** | Y tiwtor yn arsylwi  Trafodaeth yn yr ystafell ddosbarth  Cwestiynau penodol  **Taflen waith 12** |
| 8  Theori  2 awr | 1. **Deall prosesau pentyrru, storio a pharatoi deunyddiau ar gyfer adeiladu waliau brics, blociau a cherrig**   2.1 Rhesymau dros bentyrru a storio deunyddiau   * Diogelu * Effeithlonrwydd * Diogelwch | Gweithgareddau:   * Ailedrych ar gynnwys y sesiwn flaenorol o ran diogelu a gosod deunyddiau ar gyfer gweithgareddau gwaith. * Adolygu achosion pryder posibl i’w hystyried o ran diogelu deunyddiau (tywydd gwael, difrod mecanyddol, dwyn). * Pwysleisio pwysigrwydd mesurau amddiffynnol wrth symud, pentyrru a thrin deunyddiau (osgoi difrod a chynhyrchiant gwastraff, sicrhau gorffeniad o safon uchel mewn gwaith gorffenedig, arbed costau). * Trafodaeth dan arweiniad y tiwtor ar y rhesymau dros ddiogelu deunyddiau sydd wedi’u llwytho’n barod ar gyfer gwaith (gan osgoi mynd yn socian sy’n arwain at staenio, osgoi baeddu/difrod gan weithgareddau adeiladu cyfagos, osgoi oedi oherwydd bod angen newid deunyddiau sydd wedi’u llwytho). * Trafod safle deunyddiau er mwyn sicrhau eu bod mor effeithlon â phosibl (yn ddigon agos i osgoi ymdrech gorfforol ddiangen, gan adael lle i weithio’n rhydd). * Edrych ar effaith peidio ystyried effeithlonrwydd wrth leoli deunyddiau ar gynhyrchiant gweithwyr (llai o enillion, methu cwblhau gwaith erbyn y dyddiad cau, niwed i enw da’r cwmni). * Ystyried sut gallai storio deunyddiau’n ddiogel effeithio ar effeithlonrwydd, cynhyrchedd a chostau. * Trafod mesurau sefydledig ar gyfer storio deunyddiau’n ddiogel (compowndiau gyda ffensys o’u hamgylch, cynwysyddion gyda chloeon, byrddau safle, goleuadau, teledu cylch cyfyng).   Adnoddau:   * **PowerPoint 8: Pentyrru a storio deunyddiau** * **Taflen waith 13: Stacio a storio deunyddiau** | Y tiwtor yn arsylwi  Trafodaeth yn yr ystafell ddosbarth  Cwestiynau penodol  **Taflen waith 13** |
| 9  Theori  2 awr | 1. **Deall prosesau pentyrru, storio a pharatoi deunyddiau ar gyfer adeiladu waliau brics, blociau a cherrig**   2.2 Dulliau o baratoi morter i weithio   * Mesur a chymysgu morter * Cymarebau | Gweithgareddau:   * Trafod yr angen i baratoi morter yn ôl manylebau penodol. * Canolbwyntio ar bwysigrwydd ansawdd wrth gynhyrchu morter er mwyn bodloni gofynion strwythurol gwaith maen (gall amrywiadau mewn ansawdd arwain at wendid, craciau, diffygion). * Esbonio’r diffiniad o forter ‘wedi’i fesur’ (cyfraneddau cyson drwy gydol gweithrediadau cymysgu). * Cyfeirio at yr anghysondebau posibl wrth ddefnyddio ‘llond rhaw’ fel ffordd o fesur cyfansoddion morter (e.e. bydd llond rhaw yn fwy ar gyfer tywod gwlyb o’i gymharu â thywod sych). * Disgrifio sut i ddefnyddio blwch mesur (neu gyfarpar mesur arall, e.e. bwced) i gynnal cysondeb o ran y cyfrannau sy’n ffurfio morter. * Edrych ar ddefnyddio cymarebau er mwyn sefydlu cyfrannau cyson o gyfansoddion morter. * Dylai dysgwyr ymchwilio i’r cymarebau morter sydd eu hangen ar gyfer amryw o ddefnyddiau (e.e. defnyddio gyda brics peirianneg, defnyddio gyda blociau thermol, defnyddio gyda brics clai tyllog, defnyddio gyda gwaith cerrig rwbel ar hap). * Ymchwilio i ddefnyddio cymarebau wrth ddefnyddio ychwanegion (cyfrannau hylif a phlastigwyr cemegol, powdr calch). * Cyfeirio at ar ychwanegu dŵr fel un o gyfansoddion morter (rhaid iddo fod o safon dŵr yfed / glân). * Edrych ar effeithiau cael gormod neu rhy ychydig o ddŵr mewn cymysgedd morter (pa mor hawdd ydyw i weithio ag o, cracio, crebachu, staenio gwaith maen).   Adnoddau:   * **PowerPoint 9: Dulliau o baratoi morter** * **Taflen waith 14: Dulliau o baratoi morter** | Y tiwtor yn arsylwi  Trafodaeth yn yr ystafell ddosbarth  Cwestiynau penodol  **Taflen waith 14** |
| 10  Theori  2 awr | 1. **Deall prosesau pentyrru, storio a pharatoi deunyddiau ar gyfer adeiladu waliau brics, blociau a cherrig**   2.2 Dulliau o baratoi morter i weithio   * Cymysgu â llaw a chymysgu mecanyddol | Gweithgareddau:   * Rhestru dulliau o baratoi morter ar gyfer gwaith (â llaw, gan ddefnyddio cymysgydd sment drwm, gan ddefnyddio seilo cymysgu sment, gyda chyfarpar creu concrit ar neu oddi ar y safle). * Trafodaeth dan arweiniad y tiwtor ar fanteision/anfanteision cymysgu â llaw (addas ar gyfer mân brosiectau, dim costau peiriannau neu offer, angen sgil i gynnal ansawdd rhwng llwythi cymysg, ac ati). * Trafod y broses sefydledig o gymysgu â llaw (tair gwaith yn sych – tair gwaith yn wlyb). * Canolbwyntio ar gymysgu gyda chymysgydd drwm. Trafod meintiau cymysgwr (cyfaint) a dulliau pweru (petrol, disel, trydan). * Trafod y drefn o ychwanegu deunyddiau at gymysgydd sment drwm (dŵr yn gyntaf er mwyn osgoi deunyddiau’n glynu at du mewn y drwm ac ati). * Adolygu’r cyfeiriad yn y sesiwn flaenorol at ddefnyddio blwch mesur i gynnal cywirdeb o ran cyfrannau cyfansoddion morter (mae’n bosibl defnyddio blwch mesur i gymysgu â llaw neu ei ddefnyddio gyda’r cymysgwr sment drwm). * Disgrifio sut mae defnyddio seilo cymysgu sment ar y safle. Trafod manteision (cymysgedd cyson, meintiau penodol, lleihau gwastraff, gweithwyr heb sgiliau yn gallu ei ddefnyddio). * Cymysgu gyda chyfarpar creu sment mewn ffatri – meintiau mawr gan gynnal safonau ansawdd. Cysondeb o ran gallu i weithio ag o, lliw a chryfder, yn lleihau nifer y peiriannau ar y safle.   Adnoddau:   * **PowerPoint 10: Dulliau o gymysgu morter** * **Taflen waith 15: Dulliau o gymysgu morter** | Y tiwtor yn arsylwi  Trafodaeth yn yr ystafell ddosbarth  Cwestiynau penodol  **Taflen waith 15** |
| 11  Theori  2 awr | 1. **Deall prosesau pentyrru, storio a pharatoi deunyddiau ar gyfer adeiladu waliau brics, blociau a cherrig**   2.3 Dulliau o baratoi’r ardal ar gyfer y gwaith  Effeithlonrwydd   * Gosod y byrddau morter yn barod i weithio * Symud a phentyrru brics, blociau a cherrig yn barod i weithio | Gweithgareddau:   * Trafodaeth dan arweiniad y tiwtor ar ystyriaethau effeithlonrwydd wrth storio, symud a phentyrru deunyddiau yn y man gwaith. * Bydd dysgwyr yn ymchwilio i ddulliau o drin deunyddiau’n effeithlon â llaw (gan ddefnyddio cymhorthion codi fel clampiau brics er mwyn symud brics â llaw). * Ystyried manteision effeithlonrwydd storio mewn lle canolog ar y safle (diogelwch, mynediad, rheoli danfoniadau, monitro stoc). * Edrych ar y defnydd o ddulliau trafod mecanyddol i sicrhau’r effeithlonrwydd gorau wrth symud deunyddiau i leoliad y gwaith (wagen fforch godi, craen). * Trafod y gofynion cynllunio er mwyn sicrhau mynediad da i’r man gwaith wrth leoli a phentyrru deunyddiau (gan hefyd osgoi rhwystro mynediad i weithwyr eraill). * Ystyried gofynion effeithlonrwydd ar gyfer gosod byrddau plastro morter ynghyd â deunyddiau wedi’u gwneud o frics a blociau (mynediad aer mwyn ailstocio deunyddiau wedi’u pentyrru, mynediad er mwyn cael rhagor o forter wedi’i gymysgu). * Trafod yr ystod o bwysau, meintiau a siapiau yn y deunyddiau a ddefnyddir ar gyfer gweithgareddau gwaith maen (brics, blociau, cerrig). * Tynnu sylw at ystyriaethau hanfodol wrth symud a thrin gwahanol ddeunyddiau i gefnogi effeithlonrwydd (mae modd pentyrru brics a blociau’n rhwydd oherwydd eu siâp a’u maint rheolaidd. Gall cerrig naturiol fod yn afreolaidd a swmpus).   Adnoddau:   * **PowerPoint 11: Dulliau o baratoi’r man gwaith – effeithlonrwydd** * **Taflen waith 16: Paratoi’r man gwaith – effeithlonrwydd** | Y tiwtor yn arsylwi  Trafodaeth yn yr ystafell ddosbarth  Cwestiynau penodol  **Taflen waith 16** |
| 12  Theori  2 awr | 1. **Deall prosesau pentyrru, storio a pharatoi deunyddiau ar gyfer adeiladu waliau brics, blociau a cherrig**   2.3 Dulliau o baratoi’r ardal ar gyfer y gwaith  Diogelwch   * Gosod y byrddau morter yn barod i weithio * Symud a phentyrru brics, blociau a cherrig yn barod i weithio | Gweithgareddau:   * Trafod effaith allweddol asesiadau risg a datganiadau dull ar sefydlu a chynnal arferion gweithio diogel. * Ystyried y prif ffactorau i’w cynnwys wrth ysgrifennu asesiadau risg. * Trafodaeth grŵp wedi’i harwain gan y tiwtor ar agweddau diogelwch cyffredinol o ran pentyrru, storio a pharatoi deunyddiau ar gyfer gweithgareddau adeiladu gwaith maen (pwysau deunyddiau, maint/siâp lletchwith, codi cinetig ar gyfer codi a chario). * Trafod y peryglon i staff oherwydd peiriannau’n symud yn ystod gwaith codi a chario mecanyddol (wagen fforch godi, craen). * Trafod dulliau pentyrru diogel i gynnal sefydlogrwydd deunyddiau sydd wedi eu gosod allan yn barod ar gyfer y gwaith (briciau’n gorgyffwrdd, blociau’n gorgyffwrdd, cerrig wedi’u trefnu’n ofalus mewn pentyrrau). * Trafod goblygiadau diogelwch o ran uchder y pentyrrau wrth lwytho deunyddiau (anafiadau gwasgu oherwydd pentyrrau o ddeunyddiau’n syrthio). * Canolbwyntio ar yr angen i baratoi a lefelu’r tir lle bydd pentyrrau o ddeunyddiau’n cael eu gosod yn ddiogel er mwyn osgoi cwympiau. * Cyfeirio at y perygl cynyddol wrth bentyrru deunyddiau ar hyd ymyl ffosydd sylfeini. * Trafod y cynnydd yn y peryglon posibl wrth weithio’n uchel (gwrthrychau’n disgyn, gorlwytho sgaffaldiau, llai o le ar y llwyfan gweithio). * Gofyn i ddysgwyr restru ystyriaethau diogelwch wrth lwytho deunyddiau ar gyfer gwaith maen (peryglon baglu, anafiadau gwasgu wrth i wrthrychau ddisgyn, anafiadau i’r cyhyrau wrth godi deunyddiau, difrod i’r llygaid o ganlyniad i lwch a malurion - sy’n cael eu cynhyrchu wrth symud deunyddiau - yn hedfan).   Adnoddau:   * **PowerPoint 12: Dulliau o baratoi’r man gwaith – diogelwch** * **Taflen waith 17: Paratoi’r man gwaith – diogelwch** | Y tiwtor yn arsylwi  Trafodaeth yn yr ystafell ddosbarth  Cwestiynau penodol  **Taflen waith 17** |
| 13  Theori  2 awr | 1. **Cynllunio er mwyn cwblhau tasgau cyffredin gyda brics, blociau a cherrig**   3.1 Cynllunio trefn y gwaith.   * Amserlen * Lluniau * Manyleb * Rhestr llafur a deunyddiau | Gweithgareddau:   * Trafodaeth dan arweiniad y tiwtor am yr angen i weithio o fewn amserlenni penodol (effaith cwblhau gwaith yn hwyr ar y gyllideb, ar enw da’r cwmni, ar integreiddio gwahanol weithgareddau crefft, ac ar amseroedd aros am gyflenwadau o ddeunyddiau). * Cyfeirio at gymhorthion cynllunio sy’n cael eu defnyddio i gynllunio a monitro gofynion yr amserlen (siart Gannt / siart bar). * Trafod y mathau o luniadau sy’n cael eu defnyddio i ddarparu gwybodaeth ar gyfer gweithgareddau adeiladu gwaith meini (cynlluniau bloc, lluniadau o’r cynllun, cynlluniau llawr, gweddluniau, adrannau). * Egluro mwy am y gwahanol safbwyntiau o’r prosiect a roddir gan bob math o luniad. * Trafod dulliau o gael gwybodaeth o luniadau ynghylch nodweddion a manylion tasgau gwaith maen (gan gynnwys graddfeydd priodol). * Rhoi manylion ynghylch cynnwys posibl manyleb nodweddiadol (math o ddeunyddiau, eu lliw, eu cryfder, manylion y cydrannau, arferion gweithio). * Trafod pam fod manyleb yn ddogfen ‘gontract’ (mae canlyniadau cyfreithiol posibl os na fyddwn yn cadw at fanyleb). * Trafod manteision defnyddio rhestrau ac amserlenni mewn gweithgareddau adeiladu (nodi’r gofynion o ran adnoddau’n haws, gorfod ychwanegu llai o sylwadau at luniadau, ac mae’n cynorthwyo’r ‘llif’ wrth gynllunio gofynion llafur ac archebu deunyddiau). * Ystyried defnyddio amserlenni llafur a rhestru’r manteision. * Ystyried defnyddio’r rhestr ddeunyddiau a rhestru’r manteision.   Adnoddau:   * **PowerPoint 13: Cynllunio trefn y gwaith (1)** * **Taflen waith 18: Cynllunio trefn y gwaith (1)** * **Taflen waith 19: Cynllunio trefn y gwaith (2)** | Y tiwtor yn arsylwi  Trafodaeth yn yr ystafell ddosbarth  Cwestiynau penodol  **Taflenni gwaith 18 ac 19** |
| 14  Theori  2 awr | 1. **Cynllunio er mwyn cwblhau tasgau cyffredin gyda brics, blociau a cherrig**   3.1 Cynllunio trefn y gwaith.   * Gwybodaeth y Gwneuthurwr * Adnoddau * Cyfarwyddiadau * Datrys problemau * Gwaith Tîm | Gweithgareddau:   * Trafod pwysigrwydd dilyn gwybodaeth a chyfarwyddiadau’r gwneuthurwr (cynnal diogelwch ac arferion gorau, cynnal cywirdeb drwy ddiweddaru’r defnydd a’r arferion gorau o ran deunyddiau, cydrannau, offer a chyfarpar). * Canolbwyntio ar bwysigrwydd gwirio ffynonellau gwybodaeth i gadarnhau bod adnoddau’n addas. * Adolygu’r amrywiaeth o ffynonellau gwybodaeth sy’n cael eu defnyddio ar gyfer gweithgareddau gwaith maen (lluniadau, manylebau, amserlenni a rhestrau, gwybodaeth y gwneuthurwr) a thrafod sut maen nhw’n ‘cydblethu’ â’i gilydd. * Trafod dulliau a’r ffordd o roi gwybod i’r rheolwr llinell am anghysondebau. * Ystyried cyfrifoldeb y briciwr i wirio bod y gwaith yn cydymffurfio â’r manylebau a’r lluniadau cyn i’r gwaith ddechrau ac wrth i’r gwaith fynd rhagddo. * Archwilio paramedrau cyfrifoldeb personol y briciwr wrth ddilyn cyfarwyddiadau (cymryd yr awenau, cysylltu â chydweithwyr, ymgynghori â rheolwyr). * Trafod pwysigrwydd gweithio i derfynau personol a chydweithredu fel rhan o dîm. * Darparu senarios lle mae angen i ddysgwyr gynllunio a threfnu tasgau (e.e. ychwanegu estyniad at eiddo presennol, adeiladu wal gardd gyda mynediad cyfyngedig).   Adnoddau:   * **PowerPoint 14: Cynllunio trefn y gwaith (2)** * **Taflen waith 20: Cynllunio trefn y gwaith (3)** | Y tiwtor yn arsylwi  Trafodaeth yn yr ystafell ddosbarth  Cwestiynau penodol  **Taflen waith 20** |
| 15  Theori  2 awr | 1. **Cynllunio er mwyn cwblhau tasgau cyffredin gyda brics, blociau a cherrig**   3.2 Cyfrifo meintiau   * Mesur ardaloedd | Gweithgareddau:   * Trafod y dull o gyfrifo arwynebedd y wal i ganfod meintiau. * Trafod yr angen a’r dull o dynnu arwynebedd allan ar gyfer drysau a ffenestri. * Esbonio nifer y brics a’r blociau fesul metr sgwâr (m2) (nodwch fel fformiwla). * Darparu cyfleoedd helaeth i ymarfer cyfrifiadau arwynebedd o drefniadau waliau syml (gallai hyn fod mewn grwpiau bach gyda chymorth tiwtor). * Ychwanegu’r angen i gyfrifo nifer y brics a’r blociau sydd eu hangen o’r cyfrifiadau arwynebedd yn ôl fformiwlâu sydd eisoes wedi’u sefydlu. * Ystyried cyfrifo arwynebedd ar gyfer waliau cerrig (gwahaniaeth yn y canlyniadau ar gyfer rwbel ar hap – tunelli fesul m2 – o’i gymharu â cherrig mewn haen). * Cyflwyno cyfrifiadau arwynebedd i gynnwys waliau â gwrthdroeon. * Pwysleisio’r angen i beidio â chyfrifo arwynebau sy’n gorgyffwrdd ar wrthdroeon a chonglfeini (egluro’r termau ‘conglfaen’ a ‘gwrthdro’). * Darparu cyfleoedd helaeth i ymarfer cyfrifiadau arwynebedd o drefniadau waliau sy’n cynnwys gwrthdroeon (gallai hyn fod mewn grwpiau bach gyda chymorth tiwtor).   Adnoddau:   * **PowerPoint 15: Cyfrifo meintiau - arwynebedd** * **Taflen waith 21: Cyfrifo meintiau - arwynebedd (1)** * **Taflen waith 22: Cyfrifo meintiau - arwynebedd (2)** | Y tiwtor yn arsylwi  Trafodaeth yn yr ystafell ddosbarth  Cwestiynau penodol  **Taflenni gwaith 21 ac 22** |
| 16  Theori  2 awr | 1. **Cynllunio er mwyn cwblhau tasgau cyffredin gyda brics, blociau a cherrig**   3.2 Cyfrifo meintiau   * Mesuriadau llinol * Caniatáu ar gyfer gwastraff | Gweithgareddau:   * Trafodaeth dan arweiniad y tiwtor i ddiffinio ac archwilio enghreifftiau o fesuriadau ‘llinol’. * Archwilio’r defnydd o fesuriadau llinol a echdynnwyd o luniadau gwaith (hyd, perimedr). * Esbonio sut gall mesur llinol fod yn berthnasol i ddimensiynau llorweddol a fertigol. * Trafod sut i ddefnyddio mesuriadau llinol llorweddol (o gorneli penodol, o waliau allanol i sefydlu safleoedd waliau mewnol, o adeiladau presennol). * Esbonio sut mae gweithio gyda mesuriadau llinol yn golygu deall sut mae defnyddio mesuriadau cyffredinol a mesuriadau wrth fynd neu gronnol. * Bydd dysgwyr yn cael cyfle i ymarfer cael gwybodaeth dimensiynol linol llorweddol o luniadau gweithredol addas (e.e. cyfrifo dimensiynau coll, safleoedd dimensiynol coll drysau a ffenestri ac ati). * Trafod sut i ddefnyddio mesuriadau llinol i gyfrifo wrth gynllunio’r dasg waith. * Trafod y gofyniad i ganiatáu ar gyfer gwastraff wrth gyfrifo meintiau deunyddiau gwaith maen. * Edrych ar ffactorau a allai gael eu hystyried wrth benderfynu ar ganran y gwastraff (angen triniaeth ychwanegol oherwydd mynediad cyfyngedig i’r man gwaith, gallai’r adnoddau sydd wedi’u nodi fod yn fwy tebygol o gael eu difrodi). * Nodi canrannau gwastraff addas ar gyfer enghreifftiau o waliau brics a blociau. * Defnyddio enghreifftiau o’r waliau a roddwyd yn y sesiwn flaenorol i ychwanegu canrannau gwastraff a gyfrifwyd (gallai hyn fod mewn grwpiau bach gyda chymorth tiwtor).   Adnoddau:   * **PowerPoint 16: Mesuriadau llinol** * **PowerPoint 17: Canrannau gwastraff** * **Taflen waith 23: Cyfrifo meintiau - arwynebedd (3)** * **Taflen waith 24: Mesuriadau llinol (1)** * **Taflen waith 25: Mesuriadau llinol (2)** * **Taflen waith 26: Canrannau gwastraff** | Y tiwtor yn arsylwi  Trafodaeth yn yr ystafell ddosbarth  Cwestiynau penodol  **Taflenni gwaith 23-26** |
| 17  Theori  2 awr | 1. **Cynllunio er mwyn cwblhau tasgau cyffredin gyda brics, blociau a cherrig**   3.3 Cofnodi gwaith   * Taflenni amser * Taflenni gwaith * Rhestr o offer a deunyddiau * Rhestr mân broblemau * Cofnodi danfoniadau | Gweithgareddau:   * Trafodaeth dan arweiniad y tiwtor am fanteision defnyddio dogfennau i gofnodi a throsglwyddo gwybodaeth (cofnod parhaol, yn osgoi dryswch). * Pwysleisio gwerth cofnodi gwybodaeth (cofnod o waith a gwblhawyd mewn perthynas â thâl, cofnod o oriau gwaith estynedig, cymorth i gynllunio’n effeithlon ar gyfer y dyfodol, cymorth i gynnal cynhyrchiant, effeithlonrwydd wrth reoli adnoddau). * Rhestru a disgrifio’r dogfennau amrywiol sy’n cael eu defnyddio ar y safle i reoli gwaith a staff (taflenni amser, taflenni gwaith). * Rhestru a disgrifio dogfennau sy’n cael eu defnyddio i reoli adnoddau (rhestr offer, rhestr ddeunyddiau). * Disgrifio sut i ddefnyddio rhestr o fân ddiffygion a’i rhoi ar waith (nodi, rheoli a chywiro diffygion mewn ffordd drefnus a strwythuredig). * Trafod y diben a’r broses ar gyfer cofnodi danfoniadau i’r safle (rheoli adnoddau, cefnogi’r gwaith o gynllunio’r defnydd o adnoddau, cefnogi effeithlonrwydd a chynhyrchiant, cryfhau diogelwch deunyddiau sy’n cael eu danfon). * Y tiwtor i ddatblygu senario safle adeiladu i ganiatáu i ddysgwyr ymarfer cwblhau dogfennau yn yr drefn a nodir.   Adnoddau:   * **PowerPoint 18: Cofnodi’r gwaith** * **Taflen waith 27: Cofnodi’r gwaith** | Y tiwtor yn arsylwi  Trafodaeth yn yr ystafell ddosbarth  Cwestiynau penodol  **Taflen waith 27** |
| 18  Theori  2 awr | 1. **Gosod allan ac adeiladu ystod o waliau gyda brics, blociau a cherrig**   4.1 Gosod allan ac adeiladu waliau syth   * Bond brics a blociau estynedig, hanner bond, bondio sych | Gweithgareddau:   * Trafodaeth dan arweiniad y tiwtor ar y sgiliau a’r rhinweddau sydd eu hangen ar friciwr wrth osod allan ac adeiladu waliau brics a blociau (bod yn gywir wrth osod offer, rhoi sylw i fanylion, gwirio safonau’n gyson, gwerthuso’r gwaith yn gyson, yn gallu blaengynllunio). * Rhestru ffynonellau gwybodaeth sy’n cael eu defnyddio i osod allan waliau gwaith maen (lluniadau, manylebau, rhestri, gwybodaeth y gwneuthurwr). * Trafod y defnydd cyffredin o fond estynnol mewn gwaith maen a disgrifio’r trefniant bondio (hanner bond). * Trafod yr angen i gynnal hanner bond mewn gwaith estynnol er mwyn cynnal ymddangosiad derbyniol a chefnogi dosbarthiad llwyth fel swyddogaeth strwythurol (cynnal pwythau'r mur yn unionsyth). * Esbonio bod angen torri briciau yn eu hanner ar ben y wal er mwyn cynnal y dull bondio. * Rhestru a disgrifio’r offer llaw sydd eu hangen i dorri brics a blociau (morthwyl deuben, cŷn bras, morthwyl brics, morthwyl sgolpio, tâp mesur). * Disgrifio’r broses o osod allan yn ‘sych’ er mwyn sefydlu’r dull bondio mewn waliau brics a blociau (gan ganiatáu ar gyfer amrywiad bach ym maint y brics a’r blociau drwy amrywio maint uniadau pwythau’r mur). * Disgrifio’r dull o ddefnyddio llinellau llinyn wrth adeiladu waliau brics a blociau syth (gan sicrhau bod y brics neu’r blociau wedi’u halinio â llinell y llinyn ar ei hyd llawn, gan beidio â gadael i friciau neu flociau darfu ar eu cywirdeb drwy gyffwrdd y llinell linyn, gan edrych ar hyd y llinell linyn a’r wal i sicrhau bod yr wyneb yn wastad).   Adnoddau:   * **PowerPoint 19: Waliau syth o frics a blociau** * **Taflen waith 28: Waliau syth o frics a blociau** | Y tiwtor yn arsylwi  Trafodaeth yn yr ystafell ddosbarth  Cwestiynau penodol  **Taflen waith 28** |
| 19  Theori  2 awr | 1. **Gosod allan ac adeiladu ystod o waliau gyda brics, blociau a cherrig**   4.1 Gosod allan ac adeiladu waliau syth   * Cerrig, bondio | Gweithgareddau:   * Disgrifio gwahanol ddulliau o ddefnyddio cerrig mewn waliau syth (rwbel ar hap, gwaith cerrig mewn haen, waliau cerrig sych). * Cymharu sut i ddefnyddio llinell linyn gyda gwahanol ddulliau o adeiladu waliau cerrig (ni fydd gan gerrig sy’n rwbel ar hap rimyn nac ymylon syth i alinio â’r llinell linyn, bydd siâp mwy unffurf i gerrig mewn haen er mwyn alinio â llinell linyn). * Trafod dulliau o ddefnyddio proffiliau i osod llinell linyn ar hyd wal syth. * Trafod y dulliau bondio mewn waliau cerrig ar gyfer gwahanol ddulliau adeiladu (rwbel ar hap, cerrig mewn haen, cerrig sychion). * Archwilio’r gofynion o ran sgiliau ar gyfer gosod ac adeiladu waliau cerrig o’u cymharu â gosod brics a blociau (a oes angen ‘llygad’ mwy artistig? - pa reolau bondio allai fod yn berthnasol i bob dull o adeiladu â cherrig? – sut i gynnal sefydlogrwydd strwythurol wrth ddefnyddio cydrannau gyda siapiau afreolaidd?). * Crynhoi’r dulliau o dorri deunyddiau cerrig gydag offer llaw (morthwylion arbenigol ac offer tocio/trin). * Rhaid i ddysgwyr lunio tabl cymharol syml sy’n dangos y sgiliau a’r technegau sydd eu hangen wrth gynhyrchu waliau syth o frics/ blociau a cherrig (gallai dysgwyr ymgynghori mewn grwpiau bach gyda chymorth tiwtor cyn cynhyrchu tabl yn unigol).   Adnoddau:   * **PowerPoint 20: Waliau syth o gerrig** * **Taflen waith 29: Waliau syth o gerrig** | Y tiwtor yn arsylwi  Trafodaeth yn yr ystafell ddosbarth  Cwestiynau penodol  **Taflen waith 29** |
| 20  Theori  2 awr | 1. **Gosod allan ac adeiladu ystod o waliau gyda brics, blociau a cherrig**   4.2 Gosod allan ac adeiladu conglfeini gwrthdro   * Rhacio yn ôl * Pen wal | Gweithgareddau:   * Trafodaeth wedi’i harwain gan y tiwtor ar y dull o ddefnyddio conglfeini wedi’u hadeiladu mewn brics neu flociau er mwyn gallu adeiladu waliau syth yn gywir drwy osod llinell linyn o un pen o’r wal i’r llall. * Disgrifio’r drefn ar gyfer gosod haen gyntaf conglfaen ongl sgwâr. * Canolbwyntio ar ddefnyddio lefel saer i lefel a llinell yr haen gyntaf (lefel o un pen o’r haen i’r llall ac alinio wyneb y cwrs). * Disgrifiad manwl o adeiladwaith un haen ar y tro ar gyfer conglfaen ongl sgwâr gan egluro’r nodwedd ‘rhacio yn ôl’ (canolbwyntio ar sut mae brics cornel neu gonglfaen yn gweithredu fel pwynt rheoli – unwaith y bydd wedi’i fesur yn gywir, bydd gweddill yr haen yn cael ei wastatáu gan ei ddefnyddio fel cyfeirnod). * Pwysleisio defnydd cyson o’r lefel saer i wirio cywirdeb y lefel, y llinell a’r ystod. * Trafod y broses o adeiladu pen wal o frics a blociau. * Cynnwys pwyntiau sythu mewn conglfeini a phen waliau (eglurwch pam ei bod ond yn bosibl sythu wyneb a phen y wal – ond nid y cefn). * Cyfeiriwch at yr heriau wrth adeiladu conglfeini o gerrig (cydrannau gyda siapiau afreolaidd). * Adolygu’r dull o ddefnyddio proffiliau i lywio’r gwaith o adeiladu conglfeini a phen waliau o garreg.   Adnoddau:   * **PowerPoint 21: Conglfeini a phen waliau** * **Taflen waith 30: Conglfeini a phen waliau (1)** * **Taflen waith 31: Conglfeini a phen waliau (2)** * **PowerPoint 22: Clymau waliau mewn waliau ceudod** * **Taflen waith 32: Clymau waliau mewn waliau ceudod** | Y tiwtor yn arsylwi  Trafodaeth yn yr ystafell ddosbarth  Cwestiynau penodol  **Taflenni gwaith 30 ac 31**  **Taflen waith 32** |
| 21  Theori  2 awr | 1. **Gosod allan ac adeiladu ystod o waliau gyda brics, blociau a cherrig**   4.3 Cyflawni’r gwaith yn effeithiol a diogel | Gweithgareddau:   * Trafodaeth dan arweiniad y tiwtor i adolygu’r rhinweddau sydd eu hangen i weithio fel briciwr effeithiol a diogel (gan ganolbwyntio ar fod yn ddiwyd, trylwyr, ac yn sylwgar i’r hyn sydd o’ch cwmpas chi, bod yn ystyriol o staff eraill, a datrys problemau’n rhagweithiol yn hytrach nac yn adweithiol). * Archwilio sut mae effeithiolrwydd yn gysylltiedig â chynllunio a monitro’r hyn sydd o’ch cwmpas wrth osod allan a pharatoi ar gyfer gweithgareddau gwaith maen. * Trafod lefel y cyfrifoldeb personol wrth ddelio â pheryglon (diogelu lles pobl eraill, bod yn atebol i’r rheolwr llinell, cymryd camau ataliol pan fo hynny’n briodol). * Trafod ymatebion priodol wrth ddelio â damweiniau ac argyfyngau (cau’r larwm, rhoi gwybod i swyddogion cymorth cyntaf, hysbysu cydweithwyr, rhoi gwybod i’r rheolwyr). * Nodi deddfwriaeth iechyd a diogelwch allweddol mewn perthynas â gweithio fel briciwr (HASAWA, COSHH, rheoliadau gweithio ar uchder, rheoliadau codi a chario, PUWER, RIDDOR ac ati). * Canolbwyntio ar drin a defnyddio deunyddiau ac offer yn ddiogel. * Archwilio sut i ddefnyddio cyfarpar mynediad yn ddiogel a gweithio ar uchder. * Ystyried data’r Awdurdod Gweithredol Iechyd a Diogelwch ar ystadegau damweiniau cyfredol a chreu tabl syml o dueddiadau/amrywiadau o ran digwyddiadau sy’n ymwneud â gwaith bricwyr (gyda chymorth y tiwtor).   Adnoddau:   * **PowerPoint 23: Adeiladu waliau’n ddiogel ac yn effeithiol** * **Taflen waith 33: Adeiladu waliau’n ddiogel ac yn effeithiol (1)** * **Taflen waith 34: Adeiladu waliau’n ddiogel ac yn effeithiol (2)** * **Taflen waith 35: Adeiladu waliau’n ddiogel ac yn effeithiol (3)** | Y tiwtor yn arsylwi.  Trafodaeth yn yr ystafell ddosbarth.  Cwestiynau penodol.  **Taflenni gwaith 33-35** |
| 22  Theori  2 awr | 1. **Deall y meini prawf perfformiad ar gyfer cwblhau a gwerthuso tasgau cyffredin gyda brics, blociau a cherrig**   5.1 Gwerthuso yn erbyn safonau   * Ansawdd y gorffeniad * Gweithio ar sail goddefiant | Gweithgareddau:   * Trafod pam mae cynnal safonau ansawdd uchel mewn gwaith maen yn bwysig o ran strwythur (sefydlogrwydd, gwydnwch, hirhoedledd). * Trafod y rhesymau pam mae cynnal safonau ansawdd uchel mewn gweithgareddau gwaith maen yn bwysig o ran esthetig (bydd gwaith wyneb carreg a brics yn y golwg drwy gydol oes y strwythur, a’r gwaith maen ar y tu allan i’r adeilad yw’r olwg gyntaf yn aml). * Cyfeirio at y gofynion ansawdd o ran cynhyrchu uniadau gwely llawn a pwythau’r mur (gallai gwagleoedd yn y cymalau arwain at ddifrod gan rew ac asglodi, lleihau cryfder y gwaith maen, byrhau oes weithredol y wal). * Edrych ar arferion da y dylid eu datblygu er mwyn cynhyrchu gwaith o ansawdd uchel (cynhyrchu gorffeniad medrus a gofalus ar uniadau, ystyried yn ofalus yr amser y bydd yn cymryd i’r morter galedu wrth osod uniadau, bod yn ofalus i osgoi gadael olion yn y morter, diogelu gwaith gorffenedig wrth iddo galedu/ cael ei drin). * Trafodaeth dan arweiniad y tiwtor ar ystyr ‘goddefiant’ yng nghyd-destun gweithgarwch gwaith maen (caniatáu ar gyfer amrywiadau o ran dimensiynau cydrannau wrth eu gweithgynhyrchu, adeiladu yn unol â phwyntiau sail penodol). * Trafod canlyniadau peidio ag adeiladu o fewn goddefiant penodol (heb gadw at ddimensiynau penodol y strwythur, nid oes modd gosod cydrannau modiwlaidd). * Gofyn i’r dysgwyr ymchwilio a rhestru goddefiant yn ôl y Safon Brydeinig ar gyfer dimensiynau brics a blociau gyda chymorth y tiwtor. * Trafod goddefiant derbyniol ar gyfer sythu, lefelu ac amrediad mewn gwaith maen (± mm ar gyfer mesuriadau fertigol, ± mm ar gyfer lefel, ± mm ar gyfer ystod/arwynebedd blaen).   Adnoddau:   * **PowerPoint 24: Gweithio yn ôl safonau** * **Taflen waith 36: Gweithio yn ôl safonau** | Y tiwtor yn arsylwi  Trafodaeth yn yr ystafell ddosbarth  Cwestiynau penodol  **Taflen waith 36** |
| 23  Theori  2 awr | 1. **Deall y meini prawf perfformiad ar gyfer cwblhau a gwerthuso tasgau cyffredin gyda brics, blociau a cherrig**   5.1 Gwerthuso yn erbyn safonau   * Gallu gweithio yn ôl amserlenni penodol * Arferion gweithio diogel | Gweithgareddau:   * Trafodaeth dan arweiniad y tiwtor am bwysigrwydd gweithio yn ôl amserlenni mewn gweithgareddau gwaith maen (crefftau dilynol, ystyriaethau o ran cost, enw da’r cwmni). * Edrych ar gyfraniad y briciwr o ran cadw at derfynau amser (dibynadwyedd, hyblygrwydd, cydweithrediad, menter). * Trafod defnyddio dogfennau a systemau i osod a chynnal amserlenni addas ar gyfer gweithgareddau gwaith (adolygu siartiau Gannt, crynhoi dadansoddiad llwybr critigol). * Trafod y cydbwysedd rhwng cynnal/cynyddu lefelau cynhyrchiant a chynnal/cynyddu diogelwch yn y gwaith. * Adolygu pwyntiau allweddol o ran iechyd a diogelwch mewn perthynas ag arferion gweithio diogel (pryder ynghylch diogelwch pobl eraill yn ogystal â diogelwch personol). * Canolbwyntio ar sut mae modd datblygu a chynnal diwylliant o arferion diogel (pwysigrwydd dadansoddi peryglon yn y gwaith a sgyrsiau blwch offer, bod yn rhagweithiol wrth ddelio â pheryglon sy’n dod i’r amlwg, bod yn sylwgar yn y gweithle, cyfathrebu’n effeithiol â chydweithwyr). * Cadarnhau pwysigrwydd dogfennau a systemau asesu o ran hyrwyddo arferion gweithio diogel (asesiadau risg, llyfr damweiniau, dogfennau RIDDOR).   Adnoddau:   * **PowerPoint 25: Gweithio’n ddiogel gan gadw at amserlenni** * **Taflen waith 37: Gweithio’n ddiogel gan gadw at amserlenni** | Y tiwtor yn arsylwi  Trafodaeth yn yr ystafell ddosbarth  Cwestiynau penodol  **Taflen waith 37** |
| 24  Theori  2 awr | 1. **Deall y meini prawf perfformiad ar gyfer cwblhau a gwerthuso tasgau cyffredin gyda brics, blociau a cherrig**   5.2 Dadansoddiad o berfformiad   * Hunan arfarnu * Taflen werthuso cyfoedion * Trafodaeth lafar * Adborth ysgrifenedig * Ansawdd y gwaith * Graddio | Gweithgareddau:   * Trafod ystyr y term ‘hunanwerthuso’ mewn perthynas a gweithgareddau gwaith maen (archwiliadau ansawdd personol ar gynnyrch gwaith, gwerthuso lefelau cynhyrchiant yn erbyn normau contractau, monitro effeithlonrwydd ac effeithiolrwydd wrth weithio gydag eraill). * Trafod ystyr y term ‘gwerthuso cydweithwyr’ a sut mae’n fanteisiol (gall gwerthuso beirniadol gan eraill dynnu sylw at ffactorau nad ydynt yn amlwg ar unwaith, dysgu gan eraill a rhannu arferion gorau). * Edrych ar berthnasedd gwerthuso a dadansoddi perfformiad o ran gwella sgiliau a lefelau cymhwysedd (datblygiad parhaus, magu hyder, cymhwysedd estynedig, gwerth uwch fel gweithiwr). * Trafod pwysigrwydd datblygu sgiliau cyfathrebu llafar wrth weithio fel rhan o dîm (gwrando gweithredol, cwestiynau penagored a chaeedig, cadarnhau dealltwriaeth). * Cysylltu datblygu sgiliau llafar â dadansoddi perfformiad (cyfnewid syniadau, cydweithio, cydweithredu). * Ystyried defnyddio adborth ysgrifenedig yng nghyd-destun gweithgareddau gwaith maen (e.e. cadarnhau bod gwaith yn cydymffurfio â gofynion rheoli adeiladu, cadarnhau bod arferion gwaith yn cydymffurfio â gofynion iechyd a diogelwch ac ati). * Trafod dulliau o ddarparu adborth ysgrifenedig er mwyn cynnal ansawdd y gwaith (cynhyrchu rhestrau, cynhyrchu adroddiadau, casglu sylwadau penodol). * Edrych ar ddulliau o raddio ansawdd gwaith a pherfformiad (creu gwaith o fewn goddefiant penodol, cymharu â rhaglen waith benodol, cymharu â normau cydnabyddedig ar gyfer gwaith tebyg).   Adnoddau:   * **PowerPoint 26: Gwella perfformiad** * **Taflen waith 38: Gwella perfformiad** | Y tiwtor yn arsylwi  Trafodaeth yn yr ystafell ddosbarth  Cwestiynau penodol.  **Taflen waith 38** |
| 25–70  Gweithgaredd ymarferol  92 awr | 1. **Cynllunio er mwyn cwblhau tasgau cyffredin gyda brics, blociau a cherrig**   3.1 Cynllunio trefn y gwaith.  3.2 Cyfrifo meintiau  3.3 Cofnodi gwaith   1. **Gosod allan ac adeiladu ystod o waliau gyda brics, blociau a cherrig**   4.1 Gosod allan ac adeiladu waliau syth  4.2 Gosod allan ac adeiladu conglfeini gwrthdro  4.3 Cyflawni’r gwaith yn effeithiol a diogel | Gweithgareddau:  Gweithdy wedi’i arwain gan y tiwtor yn arddangos sut i osod waliau syth, conglfeini gwrthdro a waliau ceudod o frics, blociau a cherrig.   * Sicrhau bod cyfarpar diogelu personol priodol ar gael ac yn cael eu defnyddio. * Gwneud yn siŵr bod yr offer a’r cyfarpar rydych yn eu dewis mewn cyflwr diogel. * Rhaid i ddysgwyr ystyried y gwaith cynllunio a pharatoi sydd ei angen wrth osod waliau syth, conglfeini gwrthdro a waliau ceudod. * Darparu ystod briodol o ffynonellau gwybodaeth er mwyn i ddysgwyr allu cynllunio’r dasg. * Rhestru, nodi a dewis deunyddiau ac adnoddau ar gyfer gweithgareddau gwaith maen. * Cyfrifo meintiau deunyddiau. * Gofyn i’r dysgwyr weithio’n unigol i symud deunyddiau’n ddiogel ac yn effeithlon, gan ddilyn y cyfarwyddiadau a roddir. * Rhaid i ddysgwyr osod llinell a lefel y wal. * Rhaid i ddysgwyr ddefnyddio cydrannau strwythurol yn unol â rheoliadau. * Rhaid i ddysgwyr ddangos eu bod yn deall y dulliau o ddiogelu’r amgylchedd gwaith. * Rhoi cyfle i ddysgwyr gofnodi canlyniadau ar ôl cwblhau tasgau gwaith.   Dylid llunio amrywiaeth o dasgau i fodloni meini prawf yr uned. Dylid cynllunio tasgau i ganiatáu datblygu sgiliau blaengar sy’n addas i ddysgwyr ar lefel sylfaen.   * Dylid defnyddio taflenni a thaflenni gwaith priodol yn ôl disgresiwn y tiwtor. * Bydd y deunyddiau angenrheidiol yn cynnwys: * brics wyneb * blociau ysgafn * cerrig wedi’u dethol * byrddau plastro * morter hyfforddi * berfâu trol * troliau codi * rhawiau | Y tiwtor yn arsylwi  Cwestiynau penodol  Asesu cynnyrch gwaith |